ऐशबाग थाना प्रभारी अजय नायर ने बताया कि लक्ष्मीगंज गल्ला मंडी निवासी अंकित अहिरवार (23) ने 12वीं तक पढ़ाई की। इसके बाद वह त्रिलंगा कॉलोनी में एक फोटो स्टूडियो में काम करने लगा। वहां पर कंप्यूटर से फोटो एडिटिंग में एक्सपर्ट हो गया। कुछ दिनों पहले अधिक पैसा कमाने के लिए उसने पुरानी कारें खरीदने का काम शुरू किया। रंगरोगन करने के बाद वह मुनाफे पर कार बेच देता था। लेकिन यह धंधा भी उसे रास नहीं आया।